คมนาคมเดินหน้าพัฒนาระบบรางคู่
คมนาคมเร่งพัฒนาระบบรางคู่เพื่อเพิ่มประสิทธิภาพการขนส่งให้มากขึ้น
24 ก.พ. 2553

คมนาคมเร่งพัฒนาระบบรางคู่เพื่อเพิ่มประสิทธิภาพการขนส่งให้มากขึ้น 
นายสุพจน์ ทรัพย์ล้อม ปลัดกระทรวงคมนาคม กล่าวในงานเปิดงานสัมนาแผนแม่บทเพื่อการพัฒนาระบบรางและรถไฟความเร็วสูงว่า ปัจจุบันรถไฟมีระบบรางทุกภาคทั่วประเทศ 4,400 กิโลเมตร ใช้ในการขนส่งสินค้าได้ แต่มีระบบรางคู่อยู่ในรัศมีจากกทม. เพียง100-200 กิโลเมตรเท่านั้น ทำให้ประสิทธิภาพการขนส่งทางรางค่อนข้างน้อย ถ้าสามารถพัฒนาระบบรางคู่ไปยังแหล่งวัตถุดิบในภาคอื่นๆได้ก็จะทำให้เพิ่มประสิทธิภาพความเร็วและเปลี่ยนรูปแบบการขนส่งทางถนนมาเป็นทางรางมากขึ้น
ปัจจุบันรายได้ของการรถไฟมาจากการขนส่งสินค้า  ดังนั้นรัฐบาลจึงเร่งดำเนินการในเรื่องของการปรับโครงสร้างพื้นฐานของระบบรางและสนับสนุนให้ภาคเอกชนมาใช้ระบบการขนส่งทางรางให้มากขึ้น โดยจูงใจในเรื่องของอัตราค่าบริการที่ถูกลง มีความตรงต่อเวลาของการขนส่งสินค้า ซึ่งเป็นสิ่งที่ผู้ประกอบการต้องการ ดังนั้นเพื่อการพัฒนาเส้นทางรถไฟให้มีประสิทธิภาพ รัฐบาลจึงได้อนุมัติงบสนับสนุนการสร้างระบบทางรถไฟให้มีประสิทธิภาพมากขึ้น